**KÚPNA ZMLUVA č. SE-OVO2-2023/002063-013**

uzavretá podľa § 409 a nasl. Obchodného zákonníka a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.)

(ďalej len „Kúpna zmluva“)

medzi zmluvnými stranami

**Kupujúci:**

Názov: Slovenská republika zastúpená Ministerstvom vnútra Slovenskej republiky

Sídlo: Pribinova 2, 812 72 Bratislava

Zastúpený: JUDr. Ľubomír Šablica,

štátny tajomník Ministerstva vnútra Slovenskej republiky na

základe plnomocenstva č. p. SL-OPS-2022/001312-151 zo dňa 18.11.2022

IČO: 00151866

DIČ: 2020571520

Bankové spojenie: Štátna pokladnica

Číslo účtu: 7000180023/8180

IBAN: SK7881800000007000180023

(ďalej len „**Kupujúci**“)

a

**Predávajúci:**

Obchodné meno: 3M0N, s.r.o

Sídlo: Černyševského 10,851 01 Bratislava, Slovensko

Právna forma: spoločnosť' s ručením obmedzeným

Oprávnený konať v mene spoločnosti: lng. Simona Kalinovská - konateľka spoločnosti

IČO: 46 031 391

DIČ: 2023248458

IČ DPH: SK2023248458

Bankové spojenie: Tatra banka, a.s.

Číslo účtu: 2924860069/1100

IBAN: SK4111000000002924860069

Tel.: +421918 641 394

Fax:

(ďalej len „**Predávajúci**")

**(Predávajúci** a **Kupujúci** spolu aj ako „**Zmluvné strany“**)

**Úvodné ustanovenie**

1. Zmluvné strany uzatvárajú túto Kúpnu zmluvu v súlade s výsledkom verejnej súťaže, ktorej oznámenie o vyhlásení verejného obstarávania bolo uverejnené vo Vestníku verejného obstarávania č. 167/2022 zo dňa 27. 07. 2022 pod zn. 34386-MST s názvom **„Hasiace nádrže a vaky.“** (ďalej len „verejné obstarávanie“).
2. Základným účelom tejto Kúpnej zmluvy je v súlade s výsledkom verejného obstarávania zabezpečenie dodania predmetu zákazky podľa článku 1 a Prílohy č. 1 tejto Kúpnej zmluvy.

**Článok 1**

**Predmet zmluvy**

1. Predmetom tejto Kúpnej zmluvy je záväzok Predávajúceho riadne a včas dodať záchranársku techniku v súlade s Prílohou č.1 tejto Kúpnej zmluvy (ďalej len „predmet zmluvy“) Kupujúcemu a previesť na Kupujúceho vlastnícke právo k predmetu zmluvy a záväzok Kupujúceho predmet zmluvy prevziať a zaplatiť zaň dohodnutú kúpnu cenu v zmysle čl. 3 tejto Kúpnej zmluvy.
2. Kupujúci nadobúda vlastnícke právo k predmetu zmluvy podpisom preberacieho protokolu s vyznačením riadneho dodania predmetu zmluvy.

**Článok 2**

**Dodacie podmienky**

1. Predávajúci sa zaväzuje protokolárne odovzdať celý predmet zmluvy Kupujúcemu podľa prílohy č.1 tejto Kúpnej zmluvy v lehote do 3 mesiacov odo dňa nadobudnutia účinnosti tejto Kúpnej zmluvy.
2. Miestom dodania predmetu zmluvy je Záchranná brigáda HaZZ v Žiline, Bánovská cesta 8111, 010 01 Žilina.
3. Termín predchádzajúceho oznámenia dodania predmetu zmluvy do miesta dodania predmetu zmluvy je minimálne tri (3) pracovné dni pred dňom dodania. V prípade predchádzajúceho neoznámenia dodania predmetu zmluvy Kupujúci nie je povinný dodávaný predmet zmluvy prevziať v deň jeho doručenia. Predchádzajúce oznámenie dodania predmetu zmluvy predávajúci zrealizuje v čase od 8:00 hod. do 14:00 hod telefonickým oznámením kontaktnej osobe p. Ing. Juraj Vácval, PhD. na tel. +421 2 48 593451 a následne e-mailom na adresu [juraj.vacval@minv.sk](mailto:juraj.vacval@minv.sk).
4. Predmet zmluvy musí byť dodaný v súlade s Prílohou č. 1 tejto Kúpnej zmluvy. Prebratie predmetu zmluvy dodaného do miesta dodania Predávajúcim sa uskutoční fyzickým prevzatím predmetu zmluvy, kontrolou množstva a kvality dodaného predmetu zmluvy a podpisom preberacieho protokolu splnomocneným zástupcom Predávajúceho a Kupujúceho. V preberacom protokole bude uvedené presné množstvo a druh dodaného predmetu zmluvy, vyjadrenie, či dodávka predmetu zmluvy je úplná a či pri prevzatí predmetu zmluvy zodpovedá požiadavkám podľa prílohy č. 1 tejto zmluvy. V preberacom protokole Kupujúci vyznačí riadne dodanie predmetu zmluvy. V prípade vád predmetu zmluvy sa vady vyznačia v preberacom protokole a ten môže byť podkladom pre fakturácie až po odstránení vád dodávky predmetu zmluvy. K preberaciemu protokolu bude priložený dodací list Predávajúceho.

**Článok 3**

**Kúpna cena**

* 1. Kúpna cena za predmet zmluvy je stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách dohodou zmluvných strán ako cena maximálna vo výške uvedenej v Prílohe č. 2 tejto Kúpnej zmluvy.
  2. Kúpnou cenou sa rozumie cena za predmet zmluvy vrátane všetkých ekonomicky oprávnených nákladov Predávajúceho (colných a daňových poplatkov, dopravy do miesta plnenia uvedeného v čl. 2 bode 2.2 tejto Kúpnej zmluvy a primeraného zisku). Cena sa považuje za uhradenú dňom odpísania finančných prostriedkov z účtu kupujúceho, ktorý je uvedený v záhlaví tejto zmluvy v časti Kupujúci na účet predávajúceho uvedený v záhlaví tejto zmluvy v časti Predávajúci.
  3. Cena za predmet zmluvy musí byť stanovená v mene EURO. K fakturovanej kúpnej cene bude vždy pripočítaná DPH stanovená v súlade s všeobecne záväznými právnymi predpismi platnými na území SR v čase dodania predmetu zmluvy.
  4. Maximálna cena za predmet zmluvy, ktorá bola predmetom ponuky, je špecifikovaná v prílohe č. 2 tejto Kúpnej zmluvy a je stanovená ako maximálna bez DPH.
  5. Dohodnutú cenu je možné meniť iba pri zmene colných a daňových predpisov, a to vždy len po vzájomnej dohode zmluvných strán, v zmysle zákona NR SR č.18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov a v súlade so zákonom č. 343/2015 Z. z..

**Článok 4.**

**Platobné podmienky**

1. Kupujúci sa zaväzuje za riadne a včas dodaný predmet zmluvy zaplatiť Predávajúcemu dohodnutú kúpnu cenu v zmysle čl. 3 tejto Kúpnej zmluvy na základe faktúry vystavenej Predávajúcim po dodaní predmetu zmluvy a podpísaní preberacieho protokolu s vyznačením riadneho dodania.
2. Splatnosť faktúry je tridsať (30) dní odo dňa jej doručenia Kupujúcemu. Faktúra musí obsahovať náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. Súčasťou faktúry je preberací protokol.
3. Faktúra musí byť odoslaná formou doporučenej zásielky. Faktúra, ktorá nemá náležitosti daňového dokladu alebo obsahuje nesprávne údaje bude vrátená na prepracovanie Predávajúcemu. V takomto prípade začína splatnosť faktúry plynúť jej novým doručením Kupujúcemu vo forme doporučenej zásielky. Kupujúci a Predávajúci sa zaväzujú plniť povinnosť v zmysle  zákona č. 215/2019 Z. z. o zaručenej elektronickej fakturácii  a centrálnom elektronickom systéme a o doplnení  niektorých zákonov, ktorým  dochádza k zavedeniu povinnosti používať zaručené elektronické faktúry, v termíne a rozsahu, ktoré oznámi Ministerstvo financií Slovenskej republiky vo svojom publikačnom orgáne.
4. Všetky faktúry budú uhrádzané výhradne bezhotovostne prevodným príkazom na účet Predávajúceho uvedený v záhlaví tejto kúpnej zmluvy.
5. Kupujúci neposkytne Predávajúcemu žiaden preddavok ani zálohové platby.

**Článok 5**

**Záručná doba a zodpovednosť za vady**

* 1. Predávajúci zodpovedá v súlade s príslušnými ustanoveniami Obchodného zákonníka za vady dodaného predmetu zmluvy.
  2. Za predpokladu, že Kupujúci predmet zmluvy riadne skladuje a používa v súlade s jeho účelom na aký sa obvykle používa, zodpovedá Predávajúci v zmysle § 429 a nasl. Obchodného zákonníka za akosť predmetu zmluvy 24 mesiacov (ďalej len „Záručná doba“) od prevzatia predmetu zmluvy Kupujúcim, t.j. odo dňa uvedeného na preberacom protokole.
  3. Podľa bodu 5.2 tohto článku tejto Kúpnej zmluvy Predávajúci zodpovedá za to, že dodaný predmet zmluvy bude mať počas Záručnej doby vlastnosti vymedzené v opise predmetu zákazky a Ponuke a že predmet zmluvy bude spôsobilý na použitie za účelom na aký sa obvykle používa.
  4. Kupujúci je povinný písomne oznámiť Predávajúcemu vady v akosti predmetu zmluvy bez zbytočného odkladu po ich zistení, najneskôr do konca dohodnutej záručnej doby (ďalej len „Uplatnenie záruky“).
  5. Uplatnenie záruky musí obsahovať:
* číslo Kúpnej zmluvy,
* popis vady akosti predmetu zmluvy alebo spôsob ako sa vada akosti prejavuje,
* počet vadných kusov,
* určenie spôsobu uspokojenia nároku zo záruky podľa bodu 5.7 tohto článku tejto Kúpnej zmluvy.
  1. Predávajúci je povinný sa písomne k Uplatneniu záruky vyjadriť do 7 dní po jeho doručení. Ak sa Predávajúci v tejto lehote nevyjadrí, má sa za to, že Uplatnenie záruky je oprávnené a Predávajúci súhlasí s oznámenými vadami akosti predmetu zmluvy (ďalej len „Oprávnená reklamácia“).
  2. V Uplatnení záruky je Kupujúci povinný určiť aké nároky si uplatňuje zo záruky. V prípade Oprávnenej reklamácie môže Kupujúci požadovať podľa svojho uváženia:
     1. vrátenie zaplatenej kúpnej ceny za predmet zmluvy vykazujúci vady akosti,
     2. zľavu z kúpnej ceny za predmet zmluvy vykazujúci vady akosti,
     3. výmenu predmetu zmluvy vykazujúceho vady akosti za bezchybný predmet zmluvy,
     4. oprava Tovaru vykazujúceho vady.
  3. Popri nárokoch ustanovených v bode 5.7 tohto článku tejto Kúpnej zmluvy má Kupujúci nárok na náhradu škody.
  4. V prípade nárokov z Oprávnenej reklamácie podľa bodov 5.7.1 a/alebo 5.7.2 tohto článku Kúpnej zmluvy je Predávajúci povinný vystaviť a doručiť Kupujúcemu dobropis (oprava základu dane s náležitosťami podľa príslušných všeobecne záväzných právnych predpisov platných na území SR) so splatnosťou tridsať (30) dní odo dňa jeho doručenia Kupujúcemu.
  5. V prípade nárokov z Oprávnenej reklamácie podľa bodu 5.7.3 tohto článku Kúpnej zmluvy je Predávajúci povinný vymeniť predmet zmluvy vykazujúci vady akosti za bezchybný predmet zmluvy do tridsať (30) dní odo dňa doručenia Uplatnenia záruky Predávajúcemu. V tomto prípade zabezpečí odobratie predmetu zmluvy vykazujúceho vady akosti z Miesta dodania tovaru a dodanie bezchybného predmetu zmluvy na miesto dodania Tovaru Predávajúci na svoje náklady. V prípade nárokov z Oprávnenej reklamácie podľa bodu 5.7.4. tohto článku Kúpnej zmluvy je Predávajúci povinný opraviť vadu Tovaru vykazujúceho vady do tridsiatich (30) dní odo dňa doručenia Uplatnenia záruky Predávajúcemu, ak sa zmluvné strany nedohodnú na dlhšej lehote.

**Článok 6**

**Práva a povinnosti zmluvných strán**

1. Predávajúci prehlasuje, že predmet zmluvy nie je zaťažený právami tretích osôb.
2. Predávajúci je povinný:
3. dodať predmet zmluvy Kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne,
4. vykonať jednorazové kvalifikované zaškolenie najviac 12 osôb v časovom rozsahu stanovenom výrobcom pre správne a bezpečné používanie, ktoré bude prebiehať v mieste plnenia,
5. strpieť výkon kontroly/auditu/overovania súvisiaceho s dodávaným tovarom a to oprávnenými osobami, ktorými sú:
6. riadiaci orgán pre príslušný Operačný program a ním poverené osoby,
7. útvar následnej finančnej kontroly a ním poverené osoby,
8. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
9. orgán auditu, jeho spolupracujúce orgány a nimi poverené osoby,
10. splnomocnení zástupcovia Európskej Komisie a Európskeho dvora audítorov,
11. osoby prizvané orgánmi uvedenými v bode 6.2 písm. c) tohto článku v súlade s príslušnými právnymi predpismi Slovenskej republiky a Európskej únie, a poskytnúť im všetku potrebnú súčinnosť.
12. Kupujúci je povinný:
13. protokolárne prebrať bezchybný predmet zmluvy v deň určený Predávajúcim v oznámení podľa článku 2. bod 2.3 tejto Kúpnej zmluvy,
14. riadne a včas zaplatiť kúpnu cenu dohodnutú v článku 3. tejto Kúpnej zmluvy.
15. Predávajúci je povinný:
    1. dodať predmet zmluvy Kupujúcemu v dohodnutom množstve, rozsahu, kvalite, v bezchybnom stave a dohodnutom termíne v zmysle špecifikácie podľa prílohy č. 1 tejto zmluvy,
    2. užívateľskú dokumentáciu výrobku (návod na použitie) v slovenskom alebo českom jazyku,
    3. predložiť certifikát výrobku (CE) preukazujúci, že výrobok spĺňa technické požiadavky stanovené vo všetkých nariadeniach vlády, ktoré sa na neho vzťahujú a ktoré toto označenie stanovujú alebo umožňujú alebo vyhlásenie o zhode podľa zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov najneskôr do 7 dní od uzavretia Zmluvy. Všetky doklady sa musia preukázateľne vzťahovať k predmetu zákazky a nesmú byť staršie ako 1 rok od dátumu ich vydania. Pokiaľ sú požadované certifikáty staršie než 1 rok, je nutné priložiť aj ročnú správu o výrobku podľa európskej smernice 89/686/EHS.
16. V Prílohe č. 3 tejto Kúpnej zmluvy sú uvedené údaje o všetkých známych subdodávateľoch Predávajúceho, ktorí sú známi v čase uzavierania tejto Kúpnej zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
17. Predávajúci je povinný Kupujúcemu oznámiť akúkoľvek zmenu údajov u subdodávateľov uvedených v Prílohe č. 3, a to bezodkladne.
18. V prípade zmeny subdodávateľa je Predávajúci povinný najneskôr do 5 pracovných dní odo dňa zmeny subdodávateľa predložiť Kupujúcemu informácie o novom subdodávateľovi, pričom pri výbere subdodávateľa musí Predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
19. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“).
20. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výberu subdodávateľa ako aj za výsledok plnenia vykonaného na základe zmluvy o subdodávke.
21. Predávajúci vyhlasuje, že v čase uzatvorenia zmluvy je zapísaný v registri partnerov verejného sektora v súlade so zákonom č. 315/2016 Z. z., pokiaľ sa ho povinnosť zápisu do registra partnerov verejného sektora týka. Ak na strane Predávajúceho ako Zmluvnej strany podieľa skupina dodávateľov podľa § 37 zákona č. 343/2015 Z. z., má každý člen tejto skupiny dodávateľov povinnosť byť zapísaný v registri partnerov verejného sektora.
22. V prípade, že Predávajúci, jeho subdodávateľ podľa zákona č. 343/2015 Z.z. alebo subdodávateľ podľa zákona č. 315/2016 Z. z., má povinnosť byť zapísaný v registri partnerov verejného sektora podľa zákona č. 315/2016 Z. z., predávajúci vyhlasuje, že jeho konečným užívateľom výhod zapísaným v registri partnerov verejného sektora, rovnako ani konečným užívateľom výhod jeho subdodávateľa podľa zákona č. 343/2015 Z.z. alebo subdodávateľa podľa zákona č. 315/2016 Z. z., nie je:

1. prezident Slovenskej republiky,

2. člen vlády,

3. vedúci ústredného orgánu štátnej správy, ktorý nie je členom vlády,

4. vedúci orgánu štátnej správy s celoslovenskou pôsobnosťou,

5. sudca Ústavného súdu Slovenskej republiky alebo sudca,

6. generálny prokurátor Slovenskej republiky, špeciálny prokurátor alebo prokurátor,

7. verejný ochranca práv,

8. predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,

9. štátny tajomník,

10. generálny tajomník služobného úradu,

11. prednosta okresného úradu,

12. primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo

13. predseda vyššieho územného celku.

**Článok 7**

**Sankcie**

1. Pre prípad nedodržania podmienok tejto Kúpnej zmluvy sa zmluvné strany dohodli na nasledovných sankciách:
2. za omeškanie Predávajúceho s dodaním predmetu zmluvy podľa čl. 2. bod 2.1. tejto Kúpnej zmluvy mu vzniká povinnosť uhradiť zmluvnú pokutu vo výške 0,05% z ceny celého predmetu zmluvy za každý aj začatý deň omeškania. To platí aj v prípade nedodania alebo oneskoreného dodania dokladov, ktoré sú potrebné na prevzatie alebo užívanie predmetu zmluvy, alebo iných dokladov, ktoré je Predávajúci povinný predložiť Kupujúcemu podľa tejto Kúpnej zmluvy.
3. za omeškanie Kupujúceho so zaplatením kúpnej ceny je Predávajúci oprávnený uplatniť si voči Kupujúcemu úrok z omeškania v zákonnej výške z nezaplatenej ceny za každý deň omeškania.
4. za omeškanie Predávajúceho s odstránením vady predmetu zmluvy v lehotách podľa čl. 5 bod 5.10. tejto Kúpnej zmluvy je Kupujúci oprávnený uplatniť si zmluvnú pokutu vo výške 0,05% z ceny celého predmetu zmluvy za každý aj začatý deň omeškania.
   1. Nárok na zmluvnú pokutu nevzniká vtedy, ak sa preukáže že omeškanie je spôsobené účinkom vyššej moci.
   2. Pre účely tejto Kúpnej zmluvy sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za nesplnenie predmetu zmluvy trvá po dobu pôsobenia vyššej moci, najviac však dva kalendárne mesiace. Po uplynutí tejto doby sa zmluvné strany dohodnú na ďalšom postupe. Ak nedôjde k dohode, môže ktorákoľvek zmluvná strana písomne odstúpiť od tejto Kúpnej zmluvy.
   3. V prípade, že predmet zmluvy nemôže byť Predávajúcim dodaný v lehote podľa čl. 2 bod 2.1 tejto zmluvy z dôvodov zavinených Kupujúcim, je Predávajúci oprávnený vyžadovať náhradu preukázanej škody podľa Obchodného zákonníka počínajúc piatym týždňom oneskorenia.
   4. Zmluvnú pokutu zaplatí Predávajúci Kupujúcemu v lehote pätnásť (15) kalendárnych dní odo dňa doručenia faktúry Predávajúcemu.
   5. Zaplatením zmluvnej pokuty nezaniká nárok Kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.
   6. V prípade nepravdivosti vyhlásenia Predávajúceho, ktoré je uvedené v čl. 6 bod 6.11 tejto Dohody,

je Predávajúci povinný zaplatiť Kupujúcemu zmluvnú pokutu vo výške 30 000,-EUR.

**Článok 8**

**Skončenie zmluvy**

1. Zmluvné strany sa dohodli, že túto Kúpnu zmluvu je možné ukončiť:
2. písomnou dohodou zmluvných strán,
3. písomným odstúpením od tejto Kúpnej zmluvy v prípade jej podstatného porušenia.
4. Odstúpenie od tejto Kúpnej zmluvy sa uskutoční písomným oznámením odstupujúcej zmluvnej strany adresovaným druhej zmluvnej strane zároveň s uvedením dôvodu odstúpenia od tejto Kúpnej zmluvy a je účinné okamihom jeho doručenia. V prípade pochybností sa má za to, že je odstúpenie od tejto Kúpnej zmluvy doručené druhej zmluvnej strane tretí deň po jeho odoslaní. Doručuje sa zásadne na poslednú známu adresu zmluvnej strany.
5. Za podstatné porušenie tejto Kúpnej zmluvy sa považuje:
6. omeškanie Predávajúceho s dodaním predmetu zmluvy oproti dohodnutému termínu dodania o viac ako štyri kalendárne (4) týždne bez uvedenia dôvodu, ktorý by omeškanie ospravedlňoval (vyššia moc),
7. ak kúpna cena bude fakturovaná v rozpore s podmienkami dohodnutými v tejto Kúpnej zmluve,
8. Predávajúci dodá Kupujúcemu predmet zmluvy takých parametrov, ktoré sú v rozpore s OPZ,
9. Kupujúci je v omeškaní so zaplatením splatnej faktúry o viac ako 60 dní.
10. Predávajúci poruší povinnosti podľa čl. 6 bod 6.6. až 6.10. tejto Kúpnej zmluvy.
11. Kupujúci je oprávnený písomne odstúpiť od tejto Kúpnej zmluvy aj ak:
    1. v čase jej uzavretia existoval dôvod na vylúčenie Predávajúceho pre nesplnené podmienky podľa § 32 ods. 1 písm. a) zákona 343/2015 Z. z.
    2. táto nemala byť uzavretá s Predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie.
    3. Predávajúci nebol v čase v jej uzatvorenia zapísaný v registri partnerov verejného sektora alebo ak bol vymazaný z registra partnerov verejného sektora.
12. Odstúpenie od tejto Kúpnej zmluvy má následky stanovené príslušnými ustanoveniami Obchodného zákonníka.

**Článok 9**

**Ochrana a zabezpečenie dôverných informácií**

9.1. V súvislosti s dôvernými informáciami sprístupnenými druhej zmluvnej strane je každá zmluvná strana povinná uchovávať a zabezpečovať utajenie a dôvernosť akýchkoľvek informácií označených za dôverné a nebude takéto informácie reprodukovať ani poskytovať tretím osobám bez predchádzajúceho písomného súhlasu druhej zmluvnej strany a ani ich využívať iným spôsobom, ako na naplnenie účelu tejto Kúpnej zmluvy. Uvedené sa nevzťahuje na povinnosť zverejniť takéto informácie v zmysle všeobecne záväzných právnych predpisov platných na území SR, a to najmä zákona č. 211/2000 Z. z. o slobodnom prístupe k informáciám o zmene a doplnení niektorých zákonov (zákon o slobode informácií) v znení neskorších predpisov.

**Článok 10**

**Spoločné a záverečné ustanovenia**

1. Táto Kúpna zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, v súlade so zákonom č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Kúpnu zmluvu zverejní Kupujúci.
2. Osoba splnomocnená zo strany Predávajúceho ku konaniu vo veciach tejto Kúpnej zmluvy je: lng. Simona Kalinovská.
3. Osoby splnomocnené zo strany Kupujúceho ku konaniu vo veciach tejto Kúpnej zmluvy vo veci prevzatia predmetu zmluvy je : Ing. Juraj Vácval, PhD.
4. Túto Kúpnu zmluvu je možné meniť alebo dopĺňať len formou písomných očíslovaných dodatkov, obojstranne odsúhlasených oboma zmluvnými stranami, ktoré sa po nadobudnutí účinnosti stanú neoddeliteľnou súčasťou tejto Kúpnej zmluvy.
5. Táto Kúpna zmluva je vyhotovená v piatich (5) rovnopisoch s platnosťou originálu, z ktorých Kupujúci obdrží tri (3) vyhotovenia a Predávajúci dve (2) vyhotovenia.
6. Práva a povinnosti zmluvných strán výslovne neupravené touto Kúpnou zmluvou sa riadia ustanoveniami Obchodného zákonníka a ostatných všeobecne záväzných právnych predpisov platných v Slovenskej republike. Prípadné spory, ktoré vzniknú z tejto Kúpnej zmluvy, sa budú zmluvné strany snažiť riešiť predovšetkým formou dohody, ktorá musí mať písomnú formu a v prípade, že sa zmluvné strany nedohodnú, budú sa riadiť slovenským právnym poriadkom a všetky spory z tejto Kúpnej zmluvy budú riešené príslušnými slovenskými súdmi.
7. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za zmluvnú stranu, oznámi strana, ktorej sa niektorá z uvedených zmien týka, písomnou formou túto skutočnosť druhej zmluvnej strane a to bez zbytočného odkladu, inak povinná zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá zmluvná strana.
8. Zmluvné strany vyhlasujú, že sa s touto Kúpnou zmluvou oboznámili a s jej obsahom súhlasia, na znak čoho pripájajú svoje podpisy.
9. Práva a povinnosti z tejto Kúpnej zmluvy prechádzajú aj na právnych nástupcov Predávajúceho. Zmluvné strany sa dohodli, že práva a povinnosti vyplývajúce z tejto Kúpnej zmluvy je možné postúpiť na tretie osoby len s predchádzajúcim písomným súhlasom druhej zmluvnej strany.
10. Neoddeliteľnou súčasťou tejto Kúpnej zmluvy je:

- Príloha č. 1 Opis – špecifikácia predmetu zákazky a ponuka Predávajúceho predložená do verejného obstarávania

- Príloha č. 2: Štruktúrovaný rozpočet ceny predmetu Kúpnej zmluvy

- Príloha č. 3: Zoznam subdodávateľov.

za Kupujúceho za Predávajúceho

v Bratislave , dňa .......... v ........................., dňa ................

JUDr. Ľubomír Šablica lng. Simona Kalinovská

štátny tajomník ministerstva vnútra SR konateľka spoločnosti

Príloha č. 1 Opis – špecifikácia predmetu zákazky a ponuka Predávajúceho predložená do verejného obstarávania

# pre Hasiace nádrže a vaky.

1.1 Predmetom zákazky je obstaranie hasiacich nádrží a vakov.

Podrobná špecifikácia je uvedená v Tabuľke č. 1 - Technická špecifikácia predmetu zákazky.

Súčasťou ceny predmetu zákazky budú nasledujúce služby spojené s dodaním tovaru:

- doprava do miesta dodania, vyloženie,

- odovzdanie dokumentácie – návod na použitie v slovenskom alebo českom jazyku, záručné listy.

1.2 Všetky technické parametre a funkcionality, resp. vlastnosti požadovaného predmetu zákazky uvedené v Tabuľke č. 1 - Technická špecifikácia predmetu zákazky predstavujú minimálne požiadavky, ktoré musia byť splnené vo vlastnom návrhu plnenia uchádzača.

1.3 Predmet zákazky v celom rozsahu je opísaný tak, aby bol presne a zrozumiteľne špecifikovaný. Ak sa niektorá z technických požiadaviek odvolávala (priamo i nepriamo) na konkrétny typ produktu, alebo konkrétneho výrobcu, výrobný postup, obchodné označenie, technickú normu, patent, typ, oblasť alebo miesto pôvodu alebo výroby, verejný obstarávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať kvalitatívne, technické, funkčné požiadavky na rovnakej a vyššej úrovni, ako je uvedené v tejto časti súťažných podkladoch, túto skutočnosť však musí preukázať uchádzač vo svojej ponuke.

1.5 Tovar musí byť nový, nepoužívaný, zabalený v neporušených obaloch, nepoškodený. Tovar nesmie byť recyklovaný, repasovaný, renovovaný.

1.6 Verejný obstarávateľ si vyhradzuje právo prevziať iba tovar funkčný, bez zjavných vád, dodaný v kompletnom stave (a v sade) a v požadovanom množstve. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.

1.7 Miesta dodania: Záchranná brigáda HaZZ v Žiline, Bánovská cesta 8111, 010 01 Žilina.

**Tabuľka č. 1 – Technická špecifikácia predmetu zákazky**

|  |  |  |  |
| --- | --- | --- | --- |
| P.č. | Názov / množstvo | Špecifikácia | Hodnota technického parametra tovaru ponúkaného uchádzačom - **Vlastný návrh plnenia** (povinnosť vyplniť uchádzačom)!!! |
| 1. | Prenosná samonosná nádrž na hasivo - jazierko / 15ks | Výrobca/ obchodný názov/ model | Zepelin, s.r.o. / NIXUS / JAZZ 1000 |
| Jazierko musí mať objem min. 800 a max. 1000 l | 1000 l |
| Výška jazierka musí byť min. 80 cm. | 104 cm |
| Jazierko musí mať hmotnosť maximálne 15 kg. | Do 12 kg |
| Jazierko musí mať rozmery spodnej podstavy min. 130 cm štvorcovej alebo šesťuholníkovej podstavy so zosilnenými rohami. | Šesťuholníková podstava so zosilnenými rohami, priemer vpísanej kružnice 155cm |
| Jazierko musí byť vyrobené z polyesterovej textílie s obojstranným nánosom PVC. | PES textília, obojstranne nánosovaná PVC |
| Materiál jazierka musí byť odolný voči sedimentom, plesniam, pretrhnutiu, pevnosť v ťahu min. 2500 N/5cm a ľahko udržiavateľný. | Odolný a ľahko udržiavateľný materiál (voči sedimentom, plesniam aj pretrhnutiu), pevnosť v ťahu 3000 N/5 cm |
| Teplotná odolnosť použitého materiálu jazierka musí byť od -30 °C až + 70°C. | Teplotná odolnosť -30°C / +70°C |
| Jazierko musí mať slučky z popruhov na uchytenie v teréne s priemerom min. 20 cm  a nosnosťou popruhov min. 1200 kg. | Slučky s priemerom 20 cm, nosnosť popruhu 1500 kg |
| Jazierko musí mať otvor vo vrchnej podstave s dostatočným priemerom na plnenie prostredníctvom požiarnej hadice B75 s možnosťou uzatvorenia nádrže prírubou (alebo iným ekvivalentným spôsobom napr. zavinovacím rukávom). | Jazierko má vo vrchnej podstave dostatočný otvor na plnenie prostredníctvom požiarnej hadice B75, s možnosťou uzatvorenia nádrže prírubou. |
| Jazierko musí mať na jednej bočnej strane pri spodnej podstave dva normované hasičské výstupy „Storz C52“, vybavené zaslepovacími viečkami, stena pri výstupoch musí byť zosilnená. | Vybavené dvoma zosilnenými výstupmi C52 s viečkami pri spodnej podstave. Stena pri výstupoch je zosilnená. |
| Jazierko musí obsahovať krátku savicu s priemerom „C52“ s dĺžkou min. 75 cm a dva guľové ventily „C52“ na uzavretie jazierka. | Obsahuje savicu C52 s dĺžkou 75cm a dva guľové ventily C52. |
| Konštrukčné riešenie jazierka musí zabezpečovať jeho kompaktnosť a možnosť zloženia  do prepravného vaku. | Konštrukcia z flexibilného materiálu zabezpečovať jeho kompaktnosť a umožňuje zloženie do prepravného vaku. |
| Konštrukčné riešenie jazierka musí umožňovať jeho jednoduché a rýchle rozloženie jednou osobou. | Konštrukčné riešenie jazierka umožňuje jeho jednoduché a rýchle rozloženie jednou osobou. |
| Jazierko musí spĺňať minimálne požiadavky s národnou normou zosúladenou  so smernicami EU, alebo priamo spĺňa požiadavky kladené naň v zmysle európskych smerníc  a to:  - STN EN 1492-2 – konštrukcie obvodových obalov (alebo ekvivalent),  - STN EN 566 – horolezectvo (alebo ekvivalent),  - STN EN 795 – kotviace prostriedky (alebo ekvivalent),  - STN EN 354 – spojovacie prostriedky (alebo ekvivalent). | Jazierko spĺňa požiadavky v zmysle uvedených noriem (STN EN 1492-2, STN EN 566, STN EN 795, STN EN 354). |
| Doba poskytovanej záruky musí byť minimálne 2 roky. Záruka musí začať plynúť odo dňa prevzatia predmetu obstarávania kupujúcim pričom rozhodujúcim je dátum uvedený na preberacom a odovzdávacom protokole k jednotlivým dodávkam predmetu obstarávania konkrétnemu odberateľovi. | Doba záruky 2 roky od dňa prevzatia, tak ako je požadované. |
| Súčasťou dodávky musí byť:  - návod na obsluhu na bezpečné používanie v slovenskom jazyku.  - manipulovaní a skladovaní,  - informácie o údržbe,  - transportný obal,  - ochranná podložka pod jazierko s rozmermi presahujúcimi pôdorys jazierka o min. 20 cm,  - servisná sada na opravu malých poškodení. | Súčasťou dodávky je: - návod na obsluhu na bezpečné používanie v slovenskom jazyku. - pokyny pre manipulovanie a skladovanie, - informácie o údržbe, - transportný obal, - ochranná podložka pod jazierko s rozmermi presahujúcimi pôdorys jazierka o min. 20 cm, - servisná sada na opravu malých poškodení. |
| 2. | Prepravný batoh na prenosnú samonosnú nádrž na hasivo a čerpadielka / 33 ks | Výrobca/ obchodný názov/ model | Zepelin, s.r.o. / NIXUS / JAZZ 1000-V |
| Batoh musí mať rozmery spodnej podstavy min. 40 x 40 cm rohy zosilnené v mieste spoja slučiek. | Spodná podstava 40 x 50 cm. Rohy sú zosilnené v mieste spoja slučiek. |
| Batoh musí mať rozmery vrchnej časti min. 40 x 40 cm a musí byť otvorený. | Rozmer vrchnej časti 40 x 50 cm (viď vyššie), otvorený s možnosťou priklopenia. |
| Batoh musí mať 4 slučky z popruhov na vrchnej časti na uchytenie pre centrálny prenos  a nosnosťou popruhov min. 500 kg. | 4 slučky, nosnosť popruhov 670 kg |
| Batoh musí mať výšku min. 55 cm. | Výška batohu 65 cm |
| Materiál batohu musí byť odolný voči sedimentom, plesniam, pretrhnutiu, pevnosť v ťahu 2500 N/5cm a ľahko udržiavateľný. | Materiál odolný voči popísaným vplyvom (voči sedimentom, plesniam aj pretrhnutiu), pevnosť v ťahu 3000 N/5cm, ľahko udržiavateľný. |
| Batoh musí mať objem max. 150 litrov. | Objem 105 litrov |
| Teplotná odolnosť použitého materiálu na batoh musí byť od -30 °C až + 70°C. | Teplotná odolnosť -30°C / +70°C |
| Batoh musí mať hmotnosť maximálne do 4 kg. | Celková hmotnosť do 4 kg. |
| Batoh musí byť vyrobený z polyesterovej textílie s obojstranným nánosom PVC. | PES textília, obojstranne nánosovaná PVC |
| Chrbtová časť musí byť s vypchávkou pre komfortné nosenie. | Vypchatá chrbtová časť, široké plecné popruhy |
| Batoh musí spĺňať minimálne požiadavky s národnou normou zosúladenou so smernicami EU, alebo priamo spĺňa požiadavky kladené naň v zmysle európskych smerníc a to:  - STN EN 1492/2 - konštrukcie obvodových obalov (alebo ekvivalent),  - STN EN 566 – horolezectvo (alebo ekvivalent),  - STN EN 795 - kotviace prostriedky (alebo ekvivalent),  - STN EN 354 - spojovacie prostriedky (alebo ekvivalent). | Batoh spĺňa požiadavky v zmysle uvedených noriem (STN EN 1492/2, STN EN 566, STN EN 795, STN EN 354). |
| Batoh musí byť v prípade núdze prepraviteľný v podvese vrtulníka. | Batoh je prepraviteľný v podvese vrtuľníka. |
| Súčasťou musí byť oceľová karabína typu H s nosnosťou min. 50 kN (EN 12275 alebo ekvivalent). | Súčasťou je oceľová karabína typu H, nosnosť 50kN |
| Doba poskytovanej záruky musí byť minimálne 2 roky. Záruka musí začať plynúť odo dňa prevzatia predmetu obstarávania kupujúcim pričom rozhodujúcim je dátum uvedený | Doba záruky 2 roky od dňa prevzatia, tak ako je požadované. |
| 3. | Skladateľná nádrž na hasiacu látku s objemom min. 5500 l / 3ks | Výrobca/ obchodný názov/ model | Zepelin, s.r.o. / NIXUS / HABA 6000 |
| Objem: min. 5500 l. | 6000 litrov |
| Rozmery v zloženom stave: max. 200 x 40 x 30 cm. | 180 x 40 x 30 cm |
| Rozmery v rozloženom stave: šesťhran s priemerom podstavy min 280 cm. | Šesťhran s priemerom 300cm |
| Hmotnosť max. 75 kg. | Hmotnosť do 70 kg |
| Farba oranžová alebo červená. | Kombinácia červená a oranžová |
| Materiál nádrže je tvorený z polyesterovej textílie s obojstranným nánosom PVC. | PES textília, obojstranne nánosovaná PVC |
| Minimálny tepelný rozsah použitia v rozmedzí od – 30°C do +70°C. | Teplotný rozsah použitia -40°C / +70°C |
| Pevnosť ťahu – min. 2500 N. | Pevnosť materiálu v ťahu 3000 N/5cm |
| Konštrukcia nádrže musí byť skladateľná, vyhotovená z ľahkého kovu (hliník alebo ekvivalentný materiál). | Konštrukcia vyhotovená z hliníka, skladateľná. |
| Bežné znečistenie nádrže musí byť odstrániteľné mechanicky mäkkou handrou. | Bežné znečistenie odstrániteľné mechnicky mäkkou handrou |
| Doba poskytovanej záruky musí byť minimálne 2 roky. Záruka musí začať plynúť odo dňa prevzatia predmetu obstarávania kupujúcim pričom rozhodujúcim je dátum uvedený na preberacom a odovzdávacom protokole k jednotlivým dodávkam predmetu obstarávania konkrétnemu odberateľovi. | Doba záruky 2 roky od dňa prevzatia, tak ako je požadované. |
| Súčasťou dodávky musí byť:  - návod na obsluhu s podrobnými informáciami nevyhnutnými na bezpečné používanie v slovenskom jazyku (akceptovateľný aj český jazyk),  - manipulovaní a skladovaní,  - informácie o údržbe,  - transportný obal. | Súčasťou dodávky je: - návod na obsluhu s podrobnými informáciami nevyhnutnými na bezpečné používanie v slovenskom jazyku. - pokyny pre manipulovanie a skladovanie, - informácie o údržbe, - transportný obal |
| 4. | Veľkoobjemová prenosná nádrž 50 000 l / 3ks | Výrobca/ obchodný názov/ model | SEI Industries, Ltd./ FIREFLEX / FFTF120144 |
| Nádrž musí mať objem minimálne 50 000l. | 54 500l |
| Nádrž musí byť bezrámovej stabilnej samonosnej konštrukcie. | Nádrž je bezrámovej stabilnej samonosnej konštrukcie. |
| Nádrž musí byť vhodná na plnenie podvesových hasiacich vakov vrtuľníkov. | Nádrž slúži na plnenie podvesových hasiacich vakov vrtuľníkov – Bambi vakov |
| Nádrž musí mat maximálne rozmery v zloženom stave 95 x 65 x 160 cm. | 95 x 61 x 158 cm v zloženom stave |
| Nádrž musí mať hmotnosť v zloženom stave max. 150 kg. | 136 kg |
| Nádrž musí byť vyhotovená v oranžovej alebo červenej farbe. | Oranžovej farby |
| Materiál nádrže musí byť tvorený z polyesterovej textílie s obojstranným nánosom etylén-vinylacetátu (EVA) alebo termoplastického polyuretánu (TPU) pre zabezpečenie dostatočnej mechanickej odolnosti. | Materiál nádrže je tvorený z polyesterovej textílie s obojstranným nánosom termoplastického polyuretánu (TPU) pre zabezpečenie dostatočnej mechanickej odolnosti. |
| Vnútorný priemer otvoru rozloženej nádrže musí byť min. 420 cm. | 427 cm |
| Vonkajší priemer rozloženej nádrže musí byť max. 610 cm. | 600 cm |
| Výška nádrže v naplnenom stave musí byť max. 250 cm. | 158 cm |
| Minimálny tepelný rozsah použitia nádrže musí byť v rozmedzí od -40 °C do +70°C. | Teplotný rozsah použitia -51°C / +71°C |
| Pevnosť v ťahu min. 4.000 N. | Pevnosť v ťahu 4.448 N. |
| Nádrž musí mať dva plniace otvory v spodnej časti s priemerom 110 mm, opatrené uzatvárateľným ventilom a polospojkami STORZ. | Nádrž má dva plniace otvory v spodnej časti s priemerom 110 mm, opatrené uzatvárateľným ventilom a polospojkami STORZ |
| Nádrž musí spĺňať požiadavky ASTM Medzinárodné štandardy D3884 a D1204 (alebo ekvivalent). | Spĺňa požiadavky ASTM Medzinárodné štandardy D3884 a D1205 |
| Bežné znečistenie nádrže musí byť odstrániteľné mechanicky mäkkou handrou a saponátom. | Bežné znečistenie je možné odstrániť mechanicky mäkkou handrou a saponátom. |
| 5. | Veľkoobjemová prenosná nádrž 35 000 l / 3ks | Výrobca/ obchodný názov/ model | SEI Industries, Ltd./ FIREFLEX / FFTF80100 |
| Nádrž musí mať objem minimálne 35 000l. | 36 320 l |
| Nádrž musí byť bezrámovej stabilnej samonosnej konštrukcie. | Nádrž je bezrámovej stabilnej samonosnej konštrukcií. |
| Nádrž musí byť vhodná na plnenie podvesových hasiacich vakov vrtuľníkov. | Nádrž slúži na plnenie podvesových hasiacích vakov – Bami vakov |
| Nádrž musí mat maximálne rozmery v zloženom stave 85 x 85 x 140 cm. | 81 x 81 x 137 cm v zloženom stave |
| Nádrž musí mať hmotnosť v zloženom stave max. 130 kg. | 115 kg |
| Nádrž musí byť vyhotovená v oranžovej alebo červenej farbe. | Oranžovej farby |
| Materiál nádrže musí byť tvorený z polyesterovej textílie s obojstranným nánosom etylén-vinylacetátu (EVA) alebo termoplastického polyuretánu (TPU) pre zabezpečenie dostatočnej mechanickej odolnosti. | Materiál nádrže musí byť tvorený z polyesterovej textílie s obojstranným nánosom termoplastického polyuretánu (TPU) pre zabezpečenie dostatočnej mechanickej odolnosti. |
| Vnútorný priemer otvoru rozloženej nádrže musí byť min. 350 cm. | 370 cm |
| Vonkajší priemer rozloženej nádrže musí byť max. 610 cm. | 600 cm |
| Výška nádrže v naplnenom stave musí byť max. 220 cm. | 137 cm |
| Minimálny tepelný rozsah použitia nádrže musí byť v rozmedzí od -40 °C do +70°C. | Teplotný rozsah použitia -51°C / +71°C |
| Pevnosť v ťahu min. 4.000 N. | Pevnosť v ťahu 4.448 N. |
| Nádrž musí mať dva plniace otvory v spodnej časti s priemerom 110 mm, opatrené uzatvárateľným ventilom a polospojkami STORZ. | Nádrž má dva plniace otvory v spodnej časti s priemerom 110 mm, opatrené uzatvárateľným ventilom a polospojkami STORZ |
| Nádrž musí spĺňať požiadavky ASTM Medzinárodné štandardy D3884 a D1204 (alebo ekvivalent). | Spĺňa požiadavky ASTM Medzinárodné štandardy D3884 a D1205 |
| Bežné znečistenie nádrže musí byť odstrániteľné mechanicky mäkkou handrou a saponátom. | Bežné znečistenie je možné odstrániť mechanicky mäkkou handrou a saponátom. |

Táto časť súťažných podkladov bude tvoriť neoddeliteľnú súčasť zmluvy ako príloha č. 1, ktorú uzatvorí verejný obstarávateľ s úspešným uchádzačom.

**2 Požiadavky na predmet zákazky**

* Verejný obstarávateľ požaduje, aby uchádzač vo svojej ponuke za účelom preukázania splnenia požiadaviek na predmet zákazky predložil:

**Prílohu č. 1 Opis predmetu zákazky, pričom je povinný vyplniť stĺpec *“*H*odnota technického parametra tovaru ponúkaného uchádzačom - vlastný návrh plnenia*“**. Uchádzač identifikuje (z hľadiska: minimálne požadované technické špecifikácie, parametre a funkcionality požadované verejným obstarávateľom, výrobcu a model,) ponúkaný tovar a uvedie špecifikáciu dodávaného tovaru - vlastný návrh plnenia.

* Produktový list resp. listy ponúkaných tovarov, z ktorých budú zrejmé vlastnosti deklarované vo vlastnom návrhu plnenia

za Kupujúceho za Predávajúceho

v Bratislave , dňa .......... v ........................., dňa ................

JUDr. Ľubomír Šablica lng. Simona Kalinovská

štátny tajomník ministerstva vnútra SR konateľka spoločnosti

Príloha č. 2: Štruktúrovaný rozpočet ceny predmetu Kúpnej zmluvy

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **P. č.:** | **Názov tovaru** | **Merná jednotka** | **Množ**  **stvo** | **Jednotková cena v EUR bez DPH** | **Jednotková cena v EUR s DPH** | **Celková cena**  **v EUR bez DPH** | **Sadzba a výška DPH v EUR** | **Celková cena**  **v EUR s DPH** |
| 1. | Prenosná samonosná nádrž na hasivo – jazierko | ks | 15 | 790,00 | 948,00 | 11 850,00 | 20%  2 370,00 | 14 220,00 |
| 2. | Prepravný batoh na prenosnú samonosnú nádrž na hasivo a čerpadielka | ks | 33 | 880,00 | 1 056,00 | 29 040,00 | 20%  5 808,00 | 34 848,00 |
| 3. | Skladateľná nádrž na hasiacu látku s objemom min. 5500 lit. | ks | 3 | 7 489,00 | I 986,80 | 22 467,00 | 20%  4 493,40 | 26 960,40 |
| 4. | Veľkoobjemová prenosná nádrž –  50 000 lit. | ks | 3 | 14 245,00 | 17 094,00 | 42 735,00 | 20%  8 547,00 | 51 282,00 |
| 5. | Veľkoobjemová prenosná nádrž –  35 000 lit | ks | 3 | 16 798,00 | 20157,60 | 50 394,00 | 20%  10 078,80 | 60 472,80 |
| Cena za dodanie predmetu zákazky: | | | | | | 156 486,00 | 20%  31 297,20 | 187 783,20 |

za Kupujúceho za Predávajúceho

v Bratislave , dňa .......... v ........................., dňa ................

JUDr. Ľubomír Šablica lng. Simona Kalinovská

štátny tajomník ministerstva vnútra SR konateľka spoločnosti

Príloha č. 3: Zoznam subdodávateľov.

|  |  |  |  |  |
| --- | --- | --- | --- | --- |
| **Por. číslo** | **Označenie subdodávateľa**  **(obchodné meno, IČO, sídlo)** | **Osoba/osoby oprávnené konať v mene subdodávateľa (meno a priezvisko)** | **Bydlisko osoby oprávnenej konať v mene subdodávateľa** | **Dátum narodenia osoby oprávnenej konať v mene subdodávateľa** |
| 1. | **///** | **///** | **///** | **///** |
| 2. | **///** | **///** | **///** | **///** |
| 3. | /// | /// | /// | /// |

V ......................................., dňa: ..........................................

......................................................

lng. Simona Kalinovská

konateľka spoločnosti